ถ้าทำนม สามารถให้นมลูกได้ไหมค่ะ
สวัสดีค่ะ การเคยผ่าตัดศัลยกรรมใส่เต้านมที่เป็นซิลิโคนเข้าไปนั้น หากเป็นการผ่าตัดที่ไม่ตัดท่อน้ำนม หรือ กระเปาะน้ำนม เป็นการลงมีดตามแนวรัศมีวงกลม จะไม่มีปัญหาในการผลิตน้ำนมหรือการหลั่งน้ำนม และสามารถให้นมลูกได้ตามปกติซึ่งส่วนใหญ่การผ่าตัดเสริมเต้านมในปัจจุบันมักสอดซิลิโคนเข้าบริเวณรักแร้หรือบริเวณอื่นที่ไม่มีการตัด ตกแต่งบริเวณหัวนมหรือท่อน้ำนม จึงไม่น่าจะเป็นอุปสรรคในการให้นมบุตรค่ะ โดยสามารถสอบถามกับศัลยแพทย์ที่ดูแลได้อีกครั้ง